Doložka finančných, ekonomických a environmentálnych vplyvov 
a vplyvov na zamestnanosť

1) Vyčíslenie odhadu dopadov na verejné financie

Predpokladá sa, že prostredníctvom rozhodnutia EK o poskytnutí pomoci pre projekt „Prešov – pitná voda a kanalizácia v povodí Torysy” Európska komisia alokuje finančné prostriedky vo výške 43 102 020 € (85 % z celkových oprávnených nákladov). Celkové oprávnené náklady projektu sú vo výške 50 708 260  €.

Národné spolufinancovanie oprávnených nákladov projektu vo výške 
7 606 240 € sa predpokladá v nasledovnom rozdelení medzi konečného prijímateľa a štátny rozpočet:

Konečný prijímateľ (Východoslovenská vodárenská spoločnosť, a. s.): 	2 535 410 €
Štátny rozpočet (kapitola MŽP SR):						5 070 830 €

2) Odhad dopadov na obyvateľov, hospodárenie podnikateľskej sféry

Projekt bude mať nasledujúce ekonomické a sociálne prínosy:
-	skvalitnenie životnej úrovne obyvateľov v danej oblasti v dôsledku zníženia zaťaženia životného prostredia a zvýšenia kvality vôd v regióne, 
-	24 701 novonapojených obyvateľov dotknutého regiónu na dodávku pitnej vody v r. 2011,
-	19 221 novonapojených obyvateľov dotknutého regiónu na kanalizáciu a ČOV v r. 2011,
-	v rámci projektu sa predpokladá vybudovanie 161 493 m novej vodovodnej siete a rekonštrukcia 450 m existujúcej v. siete,
-	v rámci projektu sa predpokladá vybudovanie 143 290 m novej kanalizácie a rekonštrukcia 13 508,5 m existujúcej kanalizácie
-	rekonštrukcia a intenzifikácia piatich ČOV,
-	zlepšenia environmentálnej infraštruktúry v regióne.
3) Odhad dopadov na životné prostredie
	
	Zámer posudzovania vplyvov na životné prostredie bol spracovaný podľa zákona 127/94 a doručený MŽP SR, odboru posudzovania vplyvov, na zisťovacie konanie dňa 19.4.2004.
	Projekt „Prešov – pitná voda a kanalizácia v povodí Torysy” bol vypracovaný v súlade s nasledovnými strategickými dokumentmi v oblasti životného prostredia: 
·	Národný environmentálny akčný plán (NEAP II)

	Realizácia projektu prispeje k uplatňovaniu nasledovných smerníc Európskej únie:
·	91/271/EHS o čistení mestských odpadových vôd,
·	2000/60/EHS rámcová smernica o vodách,
·	75/440/EHS o kvalite povrchovej vody určenej na odber pitnej vody,
·	86/278/EHS o využití kalov z kanalizácií v poľnohospodárstve,
·	78/689/EHS o kvalite vody pre sladkovodné ryby,
·	76/160/EHS o kvalite vody určenej na kúpanie,
·	98/83/EHS o pitnej vode.

4) Odhad dopadov na zamestnanosť

	Podľa odhadu bude počas fázy výstavby projektu priamo vytvorených 125 pracovných miest a nepriamo 55 pracovných miest v očakávanej dĺžke trvania 60 mesiacov. Po ukončení fázy výstavby projektu bude priamo vytvorených 10 miest a nepriamo 4 stále pracovné miesta. Uvedené pracovné miesta sa chápu ako pracovné miesta na plný pracovný úväzok.